
Javaslat

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásnak a többéves pénzügyi keret tekintetében az ITER-projekt pótlólagos finanszírozásának érdekében történő módosításáról

INDOKOLÁS

1.
Bevezetés

Az ITER-projekt
 (International Thermonuclear Experimental Reactor – nemzetközi termonukleáris kísérleti reaktor) következő lépéseiről szóló, 2009. november 16-i tanácsi következtetésekre
 válaszul a Bizottság 2010. május 4-én továbbította az Európai Parlamentnek és a Tanácsnak az „ITER: helyzetjelentés és a továbbhaladás lehetséges irányai” című közleményét
, amelyben az ITER finanszírozásában fennálló hiánnyal és a kapcsolódó irányítási kérdésekkel foglalkozik. 

A Versenyképességi Tanács 2010. május 25–26-i ülésén folytatott véleménycserét követően a spanyol elnökség ITER-munkacsoportot állított fel, amely munkáját 2010. június 25-én fejezte be. Az ennek alapján elfogadott tanácsi következtetések megerősítették, hogy a fenti bizottsági közleményben említett pótlólagos kötelezettségvállalási előirányzatokra rövid távon, folyó árakon, 2012–2013 tekintetében 1,4 milliárd EUR mértékben van szükség (2012 tekintetében 800 millió EUR, 2013 tekintetében pedig 600 millió EUR). A Tanács felkérte a Bizottságot, hogy nyújtson be javaslatot a jelenlegi többéves pénzügyi keret átfogó felső korlátján belül, beleértve az 1a. Versenyképesség a növekedésért és foglalkoztatásért alfejezetbe tartozó átcsoportosítást is. Az ITER-tanácsnak az ITER alapkoncepciójának jóváhagyására irányuló rendkívüli ülésére a tervek szerint 2010. július 27–28-án kerül sor. 

A Bizottság és a tagállamok által vállalt munka eredményeként egyértelmű kép alakult ki az ITER jövőjéről, amely megteremti az alapot az Unió által a július 27–28-i ITER-tanácsi ülésen képviselendő álláspont számára. A Bizottság üdvözli a Tanács 2010. július 12-i következtetéseit, amelyben a Tanács kifejezi komoly elkötelezettségét az ITER-projekt sikeres megvalósítása mellett. A Bizottság tudomásul veszi továbbá a Tanács ebben foglalt kérését, amelynek értelmében az eredeti 7,2 milliárd EUR-ról (2008-as értéken) 6,6 milliárd EUR-ra (2008-as értéken) kellene csökkenteni a Fusion for Energy (F4E) költségvetési tételhez rendelt pénzügyi forrásokat az ITER 2007–2020 közötti építési időszakához nyújtott európai hozzájárulás tekintetében. Ez a 6,6 milliárd EUR képezi az ITER építési időszakára vonatkozó referenciaösszeget. Ezen az alapon biztosítható az ITER-projekt hosszú távú finanszírozásának fenntarthatósága. 

A Bizottság egyértelművé tette nézeteit, amelyek szerint az uniós költségvetéstől nem lehet elvárni, hogy továbbra is kezelje a különféle költségtúllépéseket. Ennélfogva a Bizottságnak azzal a feltétellel áll szándékában elfogadni az ITER jelenlegi elképzelések szerint 2020-ig érvényes alapkoncepcióját, hogy a 2013 utáni időszakban az uniós költségvetés a költségvetési hatóság által meghatározandó, állandó összegű éves hozzájárulást nyújt a projekt költségeihez, valamint hogy a jövőbeli költségtúllépések nem az Unió költségvetését terhelik. 

Az alapkoncepció elfogadása jóváhagyás fenntartásával történik, mivel ahhoz még a költségvetési hatóság mindkét ágának (az Európai Parlamentnek és a Tanácsnak is) hozzá kell járulnia, valamint biztosítaniuk kell az ITER finanszírozását. 
Az ITER rövid távú pótlólagos pénzügyi igényei (2012 és 2013) tekintetében a Bizottság különféle pénzügyi források felhasználását javasolja, így például a hetedik kutatási keretprogram 1a. alfejezeten belüli, valamint a felhasználatlan pénzeszközök fejezetek közötti átcsoportosítása révén. 

E javaslat célja 400 millió EUR-t biztosítani a többéves pénzügyi keret felülvizsgálata révén úgy, hogy a kötelezettségvállalási és kifizetési előirányzatokat érintő átfogó felső korlát a 2007–2013 közötti időszak vonatkozásában ne módosuljon. Ezzel egyidejűleg további 460 millió EUR finanszírozása valósul meg az 1a. alfejezeten belüli, a hetedik kutatási keretprogramból történő átcsoportosítás révén. 

A fennmaradó 540 millió EUR finanszírozására irányuló kötelezettségvállalás biztosítására később kerül sor, a 2010. novemberi költségvetési egyeztető üléssel kezdődően
, valamint szükség esetén a következő éves költségvetési eljárások során a többéves pénzügyi keretben előirányzott valamennyi költségvetési eszköz felhasználásával. A Bizottság javasolja, hogy az Európai Parlament, a Tanács és a Bizottság e célból legkésőbb a 2010. novemberi költségvetési egyeztető ülés keretén belül fogadjon el együttes nyilatkozatot. 

2.
Jogalap

Az Európai Unió működéséről szóló szerződés úgy rendelkezik, hogy a többéves pénzügyi keretet a Tanács egyhangúlag elfogadott rendeletben határozza meg, az Európai Parlament egyetértését követően. 2010. március 3-án a Bizottság ilyen tanácsi rendeletre tett javaslatot
. A javaslat elfogadására remélhetőleg az év vége előtt sor kerül. 

Mivel az Európai Uniónak az ITER-projekt megvalósítására vonatkozó politikai elkötelezettségét további késedelem nélkül meg kell újítani, a Bizottság e javaslatot a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás
 (a továbbiakban: intézményközi megállapodás) szabályai értelmében nyújtja be, amely megállapodást az új rendelet elfogadásáig kell alkalmazni. 

3.
A mozgásterek felhasználása és átcsoportosítás az 1a. alfejezeten belül

Az 1a. alfejezet felső korlátja alatt rendelkezésre álló mozgástér 2011 tekintetében 50,1 millió EUR, 2012 tekintetében 34 millió EUR, 2013 tekintetében pedig 47 millió EUR. 2010-ben már nem áll rendelkezésre mozgástér. Az intézményközi megállapodás 13. pontját tekintve – amely kimondja, hogy az intézmények elegendő mozgásteret biztosítanak az egyes fejezetek felső korlátain belül – a Bizottság úgy véli, hogy ezeket a mozgástereket nem lehet felhasználni az ITER-projekt pótlólagos finanszírozási igényének lefedéséhez való hozzájárulás érdekében. 

Az intézményközi megállapodás 23. pontjának első bekezdése értelmében a Bizottság megvizsgálta a vonatkozó alfejezet által lefedett programok kiadásai közötti átcsoportosítás lehetőségét, hogy – abszolút mértékben és a tervezett új kiadás százalékában – jelentős összeg váljon hozzáférhetővé az alfejezet jelenlegi felső korlátja alatt. Ennek eredményeként javasolja 2012 tekintetében 100 millió EUR, 2013 tekintetében pedig 360 millió EUR átcsoportosítását a hetedik kutatási keretprogramból. 

4.
Fejezetek közötti átcsoportosítás (kötelezettségvállalási előirányzatok)

Az intézményközi megállapodás 23. pontjának második bekezdése értelmében a Bizottság megvizsgálta annak a lehetőségét, hogy az egyik fejezet felső korlátjának növelését egy másik fejezet felső korlátjának csökkentésével egyenlítse ki.

Az 1a. alfejezeten kívüli fejezetek kiadási felső korlátja alatt még fennmaradt mozgástér 2010 és 2013 között jelenleg a következőképpen becsülhető
: 

	
	2010
	2011
	2012
	2013

	1b. alfejezet
	1,4
	16,9
	1,4
	0,4

	2. fejezet
	456,2
	851,8
	126,2
	131,4

	3a. alfejezet
	18,5
	70,7
	26,5
	52,9

	3b. alfejezet
	0
	15,2
	18,1
	22,8

	4. fejezet
	0

	70,3
	132,3
	134,6

	5. fejezet
	43,5
	160,6
	122,7
	151,3


Tekintettel az intézményközi megállapodás 13. pontjára, valamint figyelembe véve a Lisszaboni Szerződés lehetséges pénzügyi hatásait, a Bizottság úgy véli, hogy az 1b. alfejezet, a 3a. alfejezet, a 3b. alfejezet, a 4. fejezet és az 5. fejezet felső korlátja alatti mozgástér túl szűk ahhoz, hogy hozzájárulást lehessen belőle biztosítani az ITER-projekt pótlólagos finanszírozási igényének lefedéséhez. 

Mindössze a 2. fejezet 2010. évi mozgástere felhasználható mértékű az 1a. alfejezet hiányzó mozgásterének kiegyenlítésére, kiváltképpen ha a 2010. évi mezőgazdasági kiadások megerősítést nyernek. A 2. fejezet 2010. évi kiadási korlátja alatt fennmaradó jelenlegi mozgástér összege 456 millió EUR. A Bizottság a jelenlegi fázisban azt javasolja, hogy ez a felső korlát csökkenjen 400 millió EUR-val, valamint növekedjen az 1a. alfejezet kiadási felső korlátja 160 millió EUR-val 2012 tekintetében, 240 millió EUR-val pedig 2013 tekintetében. 

A kiadási felső korlátok közötti javasolt kiigazítás a 2. fejezetben 56 millió EUR mértékű mozgásteret tesz elérhetővé 2010 tekintetében. A Bizottság vállalta, hogy megtesz minden szükséges intézkedést a KAP-kiadásokkal és a finanszírozásukkal kapcsolatban hozott határozatok, köztük az állapotfelmérésről szóló megállapodás betartásának biztosítására.

5.
Kifizetési előirányzatok

Az intézményközi megállapodás 23. pontjának negyedik bekezdése szerint minden felülvizsgálatnak biztosítania kell a kötelezettségvállalások és a kifizetések közötti megfelelő kapcsolat fenntartását. Ezért a kifizetési előirányzatok éves felső korlátját módosítani kell az 1a. alfejezet alá tartozó, 2012. és 2013. évi pótlólagos kötelezettségvállalások kifizetési profilja alapján, aminek ellentételezéséül a 2. fejezetben foglalt 2010. évi kötelezettségvállalási előirányzatok megfelelő csökkentése szolgál. A 2007–2013 közötti időszakra vonatkozó pénzügyi keret átfogó felső korlátja nem módosul.

6.
Összefoglaló táblázat és következtetés 

Az alábbi táblázat összefoglalja a pénzügyi keret kötelezettségvállalási és kifizetési előirányzatai felső korlátainak javasolt változtatásait. Az összegek folyó árakon szerepelnek:

	(millió EUR)
	2007
	2008
	2009
	2010
	2011
	2012
	2013
	2007–2013

	1a. Versenyképesség a növekedésért és foglalkoztatásért
	 
	 
	 
	 
	 
	160
	240
	400

	2. A természeti erőforrások megőrzése és kezelése
	 
	 
	 
	-400
	 
	 
	 
	-400

	A kötelezettségvállalási előirányzatok változása összesen
	0
	0
	0
	-400
	0
	160
	240
	0

	A kifizetési előirányzatok változása összesen
	 
	 
	 
	-400
	 
	160
	240
	0


A módosítás a folyó árakon kifejezett kötelezettségvállalási és kifizetési előirányzatok általános felső korlátját nem módosítja. 

A fenti változások az alábbi, folyó árakat tartalmazó pénzügyi keretet eredményezik. 

Az intézményközi megállapodást módosító hivatalos határozatnak a pénzügyi keret tekintetében az intézményközi megállapodásban rögzített alaptáblázatra kell hivatkoznia, amely 2004. évi állandó árakat tartalmaz. Ezért a folyó értéken szereplő összegeket – az intézményközi megállapodás 16. pontjával összhangban – egy 2 %-os éves állandó deflátor segítségével 2004. évi árakra kell konvertálni (lásd a javasolt európai parlamenti és tanácsi határozathoz csatolt lenti mellékletet).

KÖTELEZETTSÉGVÁLLALÁSI ELŐIRÁNYZATOK

2007 2008 2009 2010 2011 2012 2013

2007–2013

összesen

1. Fenntartható növekedés 

53.979 57.653 61.696 63.555 63.974 67.124 70.197 438.178

1a. Versenyképesség a növekedésért és foglalkoztatásért

8.918 10.386 13.269 14.167 12.987 14.363 15.673 89.763

1b. Kohézió a növekedésért és foglalkoztatásért

45.061 47.267 48.427 49.388 50.987 52.761 54.524 348.415

2. A természeti erőforrások megőrzése és kezelése

55.143 59.193 56.333 59.555 60.338 60.810 61.289 412.661

ebből: piachoz kapcsolódó kiadások és közvetlen kifizetések

45.759 46.217 46.679 47.146 47.617 48.093 48.574 330.085

3. Uniós polgárság, szabadság, biztonság és a jog érvényesülése

1.273 1.362 1.518 1.693 1.889 2.105 2.376 12.216

3a. Szabadság, biztonság és a jog érvényesülése

637 747 867 1.025 1.206 1.406 1.661 7.549

3b. Uniós polgárság

636 615 651 668 683 699 715 4.667

4. Az EU mint globális szereplő

6.578 7.002 7.440 7.893 8.430 8.997 9.595 55.935

5. Igazgatás 

(1)

7.039 7.380 7.525 7.882 8.334 8.670 9.095 55.925

6. Ellentételezés

445 207 210 0 0 0 0 862

ÖSSZES KÖTELEZETTSÉGVÁLLALÁSI ELŐIRÁNYZAT

124.457 132.797 134.722 140.578 142.965 147.706 152.552 975.777

a GNI százalékában

1,02% 1,08% 1,16% 1,17% 1,16% 1,15% 1,14% 1,13%

ÖSSZES KIFIZETÉSI ELŐIRÁNYZAT

122.190 129.681 120.445 133.889 134.280 141.520 143.571 925.576

a GNI százalékában

1,00% 1,05% 1,04% 1,12% 1,09% 1,10% 1,08% 1,07%

Rendelkezésre álló mozgástér

0,24% 0,19% 0,20% 0,11% 0,14% 0,13% 0,15% 0,16%

A saját források felső korlátja a GNI százalékában

1,24% 1,24% 1,24% 1,23% 1,23% 1,23% 1,23% 1,23%

 A 2007–2013 KÖZÖTTI IDŐSZAKRA VONATKOZÓ PÉNZÜGYI KERET: KIIGAZÍTÁS AZ ITER TEKINTETÉBEN (1. szakasz) 

(1) Az e fejezet felső korlátján belül figyelembe vett nyugdíjakkal kapcsolatos kiadásokat a nyugdíjrendszerhez való munkavállalói hozzájárulások nélkül számították, a 

2007–2013 közötti időszak 2004-es árakon számított 500 millió EUR-s korlátján belül.


Javaslat

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásnak a többéves pénzügyi keret tekintetében az ITER-projekt pótlólagos finanszírozásának érdekében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra
 és különösen annak 21. és 22. pontjának első és második albekezdésére, valamint 23. pontjára,

tekintettel a Bizottság javaslatára,

mivel:

(1)
Az Európai Parlament, a Tanács és a Bizottság 2010. …-i [háromoldalú]/[költségvetési egyeztető] ülésén a résztvevők megállapodtak az ITER-projekt pótlólagos finanszírozásának modalitásairól. A finanszírozás szükségessé teszi a 2007–2013 közötti időszakra szóló többéves pénzügyi keret felülvizsgálatát az intézményközi megállapodás 21., 22. és 23. pontjával összhangban, hogy az 1a. alfejezet kötelezettségvállalási előirányzatainak felső korlátja 2012 tekintetében folyó árakon 160 millió EUR-val, 2013 tekintetében pedig 240 millió EUR-val megemelkedhessen.

(2)
Az 1a. alfejezet 2012. és 2013. évi kötelezettségvállalási előirányzatai felső korlátjának megemelését teljes mértékben ellentételezi a 2. fejezet 2010. évi kötelezettségvállalási előirányzatai felső korlátjának csökkentése. 

(3)
A kötelezettségvállalások és a kifizetések közötti megfelelő kapcsolat fenntartása érdekében sor kerül a kifizetési előirányzatok éves felső korlátjának kiigazítására. A kiigazítás a 2007–2013 közötti időszak kifizetési igényei tekintetében nem gyakorol hatást.

(4)
A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletét ennek megfelelően módosítani kell
,

A KÖVETKEZŐKÉPPEN HATÁROZOTT:

Egyetlen cikk

A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. melléklete helyébe e határozat melléklete lép. 

Kelt Brüsszelben, -án/-én.

az Európai Parlament részéről
a Tanács részéről

MELLÉKLET 

KÖTELEZETTSÉGVÁLLALÁSI ELŐIRÁNYZATOK

2007 2008 2009 2010 2011 2012 2013

2007–2013

összesen

1. Fenntartható növekedés 

50.865 53.262 55.879 56.435 55.693 57.290 58.737 388.161

1a. Versenyképesség a növekedésért és foglalkoztatásért

8.404 9.595 12.018 12.580 11.306 12.259 13.114 79.276

1b. Kohézió a növekedésért és foglalkoztatásért

42.461 43.667 43.861 43.855 44.387 45.031 45.623 308.885

2. A természeti erőforrások megőrzése és kezelése

51.962 54.685 51.023 52.883 52.528 51.901 51.284 366.266

ebből: piachoz kapcsolódó kiadások és közvetlen kifizetések

43.120 42.697 42.279 41.864 41.453 41.047 40.645 293.105

3. Uniós polgárság, szabadság, biztonság és a jog érvényesülése

1.199 1.258 1.375 1.503 1.645 1.797 1.988 10.765

3a. Szabadság, biztonság és a jog érvényesülése

600 690 785 910 1.050 1.200 1.390 6.625

3b. Uniós polgárság

599 568 590 593 595 597 598 4.140

4. Az EU mint globális szereplő

6.199 6.469 6.739 7.009 7.339 7.679 8.029 49.463

5. Igazgatás 

(1)

6.633 6.818 6.816 6.999 7.255 7.400 7.610 49.531

6. Ellentételezés

419 191 190 0 0 0 0 800

ÖSSZES KÖTELEZETTSÉGVÁLLALÁSI ELŐIRÁNYZAT

117.277 122.683 122.022 124.829 124.460 126.067 127.648 864.986

a GNI százalékában

1,08% 1,09% 1,06% 1,06% 1,03% 1,02% 1,01% 1,049%

ÖSSZES KIFIZETÉSI ELŐIRÁNYZAT

115.142 119.805 109.091 118.890 116.899 120.786 120.134 820.747

a GNI százalékában

1,06% 1,06% 0,95% 1,00% 0,97% 0,98% 0,95% 1,00%

Rendelkezésre álló mozgástér

0,18% 0,18% 0,29% 0,23% 0,26% 0,25% 0,28% 0,23%

A saját források felső korlátja a GNI százalékában

1,24% 1,24% 1,24% 1,23% 1,23% 1,23% 1,23% 1,23%

A 2007–2013 KÖZÖTTI IDŐSZAKRA VONATKOZÓ PÉNZÜGYI KERET

(1) Az e fejezet felső korlátján belül figyelembe vett nyugdíjakkal kapcsolatos kiadásokat a nyugdíjrendszerhez való munkavállalói hozzájárulások nélkül számították, a 

2007–2013 közötti időszak 2004-es árakon számított 500 millió EUR-s korlátján belül.


�	A 2006. november 21-én aláírt megállapodás az ITER-projekt közös megvalósítása érdekében az ITER Nemzetközi Fúziósenergia-fejlesztési Szervezete létrehozásáról (HL L 358., 2006.12.16., 62. o.).


�	15815/10, 15818/09.


�	COM(2010) 226, 2010.5.4.


�	A 2011. évi költségvetés tekintetében szükséges mozgástér fenntartása szükségességének sérelme nélkül.


�	COM(2010) 72. 


�	HL C 139., 2006.6.14., 1. o.


�	2010 tekintetében a frissített adatok az 1–6/2010. sz. költségvetés-módosítási tervezetben foglalt javaslatokon (COM(2010) 315, 2010.6.17.), 2011–2013 tekintetében pedig a pénzügyi programozáson alapulnak, a 2011. évre vonatkozó költségvetési tervezet általános bevezetőjében foglaltaknak megfelelően (COM(2010) 300, 2010.6.15.).


�	Levonva belőle a rugalmassági eszköz révén finanszírozott 18,3 milliót.


�	HL C 139., 2006.6.14., 1. o.


�	E célból a fenti megállapodásból eredő számadatokat 2004-es árakra konvertálják.

